Rakkestad kirke

Rakkestad kirke er hovedkirke i Rakkestad sogn, Østfold fylke. Den er en del av Den norske kirke og hører til Østre Borgesyssel prosti i Borg bispedømme.

Kirken er en romansk middelalderkirke med rektangulært skip og smalere og langstrakt kor, antakelig bygget ca. 1200.

Rakkestad kirke er første gang nevnt i skriftlige kilder i 1370. Den ble overtatt av Rakkestad herred i 1860. I 1875 ble kirken vesentlig om- og påbygd i regi av stadsingeniør Gustav Blom Kielland.  Korbuen ble revet, vinduene utvidet, og det ble oppført et nytt tårn der våpenhuset tidligere hadde stått. Samtidig ble takrytteren revet. Kirken i dag har 260 sitteplasser.

Adkomst til stedet er via riksvei 22 og fylkesvei 124.

 Referanser 

 Eksterne lenker 
 Norges kirker: Rakkestad kirke



mini|venstre|Rakkestad kirke før 1875. Takrytteren ble fjernet ved ombygging i 1875.

Kategori:Kirker i Rakkestad
Kategori:Kirker i Østre Borgesyssel prosti
Kategori:Norske middelalderkirker i stein
Kategori:Kulturminner i Rakkestad
Kategori:Religiøse byggverk fra 1200-tallet
Kategori:Langkirker i Borg bispedømme
Kategori:Valgkirker i 1814
Kategori:Gustav Blom Kielland
Kategori:1200-tallet i Norge